Tikrai nėra privaloma keisti visiškai sveiko implanto. Kai kurie gamintojai netgi suteikia garantijas visam gyvenimui, tačiau kartais taip nutinka, kad dėl vienų ar kitų priežasčių implantai ima leisti („prakaituoti”) arba apie juos susiformuoja kietas jungiamojo audinio apvalkalas (kapsulės kontratūra), tokiais atvejais reikia pasitarti su plastikos chirurgu ir individualiai spręsti dėl poreikio keisti implantus. Dr. Tautrimo Ašrausko praktikoje kur kas dažniau pasitaiko, kad implantai keičiami dėl to, kad pacientė prašo kito dydžio ar formos implantų.